Source: https://www.zakonypreludi.sk/zz/2009-135
Timestamp: 2019-07-22 09:45:32+00:00

Document:
135/2009 Z. z. Vyhláška o vyhotovení a overovaní elektronického podpisu a časovej pečiatky | Aktuálne znenie
135/2009 Z. z.
Vyhláška č. 135/2009 Z. z.Vyhláška Národného bezpečnostného úradu o formáte a spôsobe vyhotovenia zaručeného elektronického podpisu, spôsobe zverejňovania verejného kľúča úradu, podmienkach platnosti pre zaručený elektronický podpis, postupe pri overovaní a podmienkach overovania zaručeného elektronického podpisu, formáte časovej pečiatky a spôsobe jej vyhotovenia, požiadavkách na zdroj časových údajov a požiadavkách na vedenie dokumentácie časových pečiatok (o vyhotovení a overovaní elektronického podpisu a časovej pečiatky)
(v znení č. 32/2010 Z. z., 64/2014 Z. z.)
Čiastka 50/2009
Platnosť od 08.04.2009
§ 3 - Formáty zaručeného elektronického podpisu
§ 3a - Formáty zaručenej elektronickej pečate
§ 4 - Podpisová politika
§ 5 - Vyhotovenie zaručeného elektronického podpisu
§ 5a - Vyhotovenie zaručenej elektronickej pečate
§ 6 - Podpisové schémy na vyhotovovanie zaručeného elektronického podpisu, zaručenej elektronickej pečate a časovej pečiatky
§ 7 - Vyhotovenie a overenie časovej pečiatky
§ 8 - Požiadavky na zdroj časových údajov pre časovú pečiatku
§ 9 - Požiadavky na časové údaje pre časovú pečiatku
§ 10 - Dokumentácia časových pečiatok
§ 11 - Overenie platnosti zaručeného elektronického podpisu alebo zaručenej elektronickej pečate
§ 12 - Verejný kľúč úradu
§ 13a - Prechodné ustanovenie k úprave účinnej od 1. februára 2010
z 26. marca 2009
o formáte a spôsobe vyhotovenia zaručeného elektronického podpisu, spôsobe zverejňovania verejného kľúča úradu, podmienkach platnosti pre zaručený elektronický podpis, postupe pri overovaní a podmienkach overovania zaručeného elektronického podpisu, formáte časovej pečiatky a spôsobe jej vyhotovenia, požiadavkách na zdroj časových údajov a požiadavkách na vedenie dokumentácie časových pečiatok (o vyhotovení a overovaní elektronického podpisu a časovej pečiatky)
Národný bezpečnostný úrad (ďalej len „úrad“) podľa § 4 ods. 4 a 5, § 5 ods. 5, § 9 ods. 2 zákona č. 215/2002 Z. z. o elektronickom podpise a o zmene a doplnení niektorých zákonov (ďalej len „zákon“) ustanovuje:
d) podpisové schémy, algoritmy a parametre týchto algoritmov na vyhotovovanie zaručeného elektronického podpisu alebo zaručenej elektronickej pečate,
f) požiadavky na vedenie dokumentácie časových pečiatok,
g) formát, obsahové náležitosti a spôsob zverejňovania podpisovej politiky,
h) formát a spôsob vyhotovenia zaručenej elektronickej pečate,
i) podrobnosti o podmienkach platnosti zaručenej elektronickej pečate, postup pri overovaní zaručenej elektronickej pečate a podmienky overenia platnosti zaručenej elektronickej pečate.
a) podpisovou schémou jednoznačné určenie algoritmov na vyhotovenie a overenie zaručeného elektronického podpisu alebo zaručenej elektronickej pečate a ich parametrov,
c) hašovacou funkciou matematická transformácia, ktorá digitálnym dokumentom rozličnej dĺžky priradí také čísla vopred ustanovenej nenulovej pevnej dĺžky, že umožňujú overiť integritu digitálneho dokumentu, z ktorého boli odvodené transformáciou, a nemožno z nich spätne odvodiť digitálny dokument,
d) schválenou hašovacou funkciou hašovacia funkcia uvedená v zozname schválených podpisových schém uvedených v prílohe č. 1,
f) digitálnym podpisom elektronického dokumentu výsledok transformácie digitálneho odtlačku daného elektronického dokumentu pomocou algoritmu na vyhotovenie elektronického podpisu alebo elektronickej pečate a súkromného kľúča podpisujúceho,
g) identifikátorom podpisovej politiky je objektový identifikátor jednoznačne určujúci podpisovú politiku, ktorý prideľuje úrad; formát a tvorba objektového identifikátora je ustanovená v medzinárodnom štandardizačnom dokumente,1)
i) vydavateľom časovej pečiatky (ďalej len „vydavateľ“) akreditovaná certifikačná autorita poskytujúca službu časových pečiatok,
j) spoliehajúcou sa stranou prijímateľ časovej pečiatky spoliehajúci sa na jej presnosť,
k) vydavateľom podpisovej politiky subjekt, ktorý prostredníctvom podpisovej politiky definuje špecifické, technické a procedurálne pravidlá na vytvorenie a overenie zaručeného elektronického podpisu alebo zaručenej elektronickej pečate.
b) podpisové údaje, ktoré podpisujúci zahrnul do zaručeného elektronického podpisu (napríklad typ podpísaného dokumentu, miesto a čas vyhotovenia daného elektronického podpisu, meno fyzickej osoby podpisujúcej za právnickú osobu),
(3) Zaručený elektronický podpis s časovou pečiatkou má formu zaručeného elektronického podpisu, ku ktorému je pripojená alebo s ním inak logicky spojená časová pečiatka vyhotovená na základe daného zaručeného elektronického podpisu postupom ustanoveným v § 7 ods. 2 a 3 a v § 8.
(4) Archívny zaručený elektronický podpis má formu zaručeného elektronického podpisu s časovou pečiatkou, ku ktorému sú pripojené všetky údaje potrebné na overenie daného archívneho zaručeného elektronického podpisu podľa § 11 ods. 4.
(5) Úrad zverejňuje platné formáty zaručených elektronických podpisov a ich formálne špecifikácie na svojej webovej stránke.
(5) Platné formáty zaručených elektronických pečatí a ich formálne špecifikácie sa zverejňujú na webovom sídle úradu.
(1) Podpisová politika je súbor pravidiel upravujúcich vyhotovovanie a overovanie zaručených elektronických podpisov alebo zaručených elektronických pečatí.
(2) Subjekt, ktorý prijíma dokumenty podpísané zaručeným elektronickým podpisom alebo opatrené zaručenou elektronickou pečaťou, určí podpisovú politiku, ktorú akceptuje. Zaručený elektronický podpis alebo zaručenú elektronickú pečať vyhotovuje podpisovateľ alebo pôvodca pečate v súlade s určenou podpisovou politikou. Platnosť zaručeného elektronického podpisu alebo zaručenej elektronickej pečate overuje overovateľ vzhľadom na podpisovú politiku, ktorá sa použila pri ich vyhotovení.
(3) Ak orgán verejnej moci nemá vydanú vlastnú podpisovú politiku, pri overovaní zaručeného elektronického podpisu alebo zaručenej elektronickej pečate dokumentov prijatých od orgánov verejnej moci a pri overovaní zaručeného elektronického podpisu alebo zaručenej elektronickej pečate dokumentov doručených orgánom verejnej moci použije úradom vydanú podpisovú politiku.
(4) Podpisovateľ alebo pôvodca pečate a overovateľ zaručeného elektronického podpisu alebo zaručenej elektronickej pečate použijú tú istú podpisovú politiku.
(5) Formát, obsahové náležitosti a štruktúra podpisovej politiky sú uvedené v prílohe č. 2.
(6) Ak podpisová politika spĺňa požiadavky podľa odseku 5, zverejňuje sa na webovej stránke úradu a zaraďuje sa do zoznamu schválených podpisových politík. Podpisová politika sa zverejňuje v strojovo spracovateľnom formáte podľa medzinárodných štandardizačných dokumentov.2)
(7) Zoznam schválených podpisových politík obsahuje názov súboru podpisovej politiky, hašovaciu funkciu, digitálny odtlačok súboru podpisovej politiky, dátum platnosti, objektový identifikátor a oblasť použitia podpisovej politiky.
(1) Zaručený elektronický podpis elektronického dokumentu podpisovateľ vyhotovuje pomocou bezpečného zariadenia na vyhotovenie elektronického podpisu3) na základe elektronického dokumentu a súkromného kľúča podpisovateľa podľa niektorej zo schválených podpisových schém podľa § 6.
(2) Zaručený elektronický podpis s časovou pečiatkou podpisovateľ alebo overovateľ vyhotovuje časovou pečiatkou na základe zaručeného elektronického podpisu prostredníctvom vydavateľa časových pečiatok tak, že časovú pečiatku vydanú akreditovanou certifikačnou autoritou na daný zaručený elektronický podpis pripojí k zaručenému elektronickému podpisu alebo ju logicky spojí so zaručeným elektronickým podpisom, na ktorý bola daná časová pečiatka vydaná.
(3) Archívny elektronický podpis podpisovateľ vyhotovuje po vyhotovení zaručeného elektronického podpisu s časovou pečiatkou tak, že k zaručenému elektronickému podpisu s časovou pečiatkou pripojí všetky údaje potrebné na overenie daného zaručeného elektronického podpisu s časovou pečiatkou podľa § 11 a časovú pečiatku, ktorá bola na tieto údaje vydaná.
(3) Archívnu elektronickú pečať pôvodca pečate vyhotovuje po vyhotovení zaručenej elektronickej pečate s časovou pečiatkou tak, že k zaručenej elektronickej pečati s časovou pečiatkou pripojí všetky údaje potrebné na overenie danej zaručenej elektronickej pečate s časovou pečiatkou podľa § 11 a časovú pečiatku, ktorá bola na tieto údaje vydaná.
Podpisové schémy na vyhotovovanie zaručeného elektronického podpisu, zaručenej elektronickej pečate a časovej pečiatky
Zoznam schválených podpisových schém, schválených algoritmov a parametrov schválených algoritmov na vyhotovovanie zaručených elektronických podpisov, zaručených elektronických pečatí a časových pečiatok je uvedený v prílohe č. 1.
(1) Politika časových pečiatok je súbor pravidiel, ktoré ustanovujú použiteľnosť časovej pečiatky určitého okruhu používateľov časových pečiatok a triedy aplikácií so spoločnými bezpečnostnými požiadavkami.3) Politiku časových pečiatok vytvárajú používatelia časových pečiatok a vydavatelia časových pečiatok.
(2) Právnická osoba alebo fyzická osoba, ktorá žiada o vyhotovenie časovej pečiatky (ďalej len „žiadateľ“), zašle vydavateľovi časových pečiatok žiadosť o vyhotovenie časovej pečiatky. Žiadosť obsahuje digitálny odtlačok dokumentu, na ktorý sa má vyhotoviť časová pečiatka, vytvorený pomocou schválenej hašovacej funkcie.
(3) Ak je žiadosť v súlade s požiadavkami ustanovenými v odseku 2 a nie sú prekážky na vyhotovenie časovej pečiatky zo strany vydavateľa podľa § 9 ods. 4, vydavateľ pomocou bezpečného zariadenia na vyhotovovanie časových pečiatok a zdroja času vyhotoví časovú pečiatku na predložený digitálny odtlačok dokumentu a do času ustanoveného politikou časových pečiatok ju pošle žiadateľovi.
(4) Ak žiadosť o vyhotovenie časovej pečiatky nespĺňa požiadavky ustanovené v odseku 2 alebo u vydavateľa vznikli prekážky vyhotovenia časovej pečiatky podľa § 9 ods. 4, vydavateľ časovú pečiatku na predložený digitálny odtlačok dokumentu nevyhotoví a o tejto skutočnosti a jej príčine informuje žiadateľa do času ustanoveného politikou časových pečiatok.
b) elektronický podpis časovej pečiatky vydavateľa je platný,
c) elektronický podpis časovej pečiatky je v súlade s podpisovou politikou platnou v čase vytvorenia podpisu časovej pečiatky, ktorá je uvedená v zozname podľa § 4 ods. 7.
(6) Formát žiadosti o vyhotovenie časovej pečiatky, formát časovej pečiatky a formát odpovede na žiadosť o vyhotovenie časovej pečiatky je zverejnený na webovej stránke úradu.
Zdroj časových údajov, ktorý používa vydavateľ na vyhotovovanie časovej pečiatky, musí spĺňať tieto požiadavky:
b) kalibrácia zdroja časových údajov sa udržiava tak, aby bolo zaručené, že nenastane odchýlka nad rámec deklarovanej presnosti,
(1) Všetky informácie o poskytovaní služby vydávania časových pečiatok sa zaznamenávajú a uchovávajú v súlade s politikou časových pečiatok.
g) informáciu o stave certifikátov získanú zo zoznamu platných kvalifikovaných systémových certifikátov v prípade overovania zaručenej elektronickej pečate prenášanej ako súčasť automatizovanej komunikácie informačných systémov verejnej správy prostredníctvom modulu úradnej komunikácie.
a) vyhotovuje elektronický podpis certifikátov verejných kľúčov akreditovaných certifikačných autorít,
b) vyhotovuje elektronický podpis certifikátu vlastného verejného kľúča,
c) vyhotovuje elektronický podpis úradom vydávaného zoznamu zrušených certifikátov.
(2) Úrad zverejňuje svoj verejný kľúč uverejnením certifikátu verejného kľúča úradu v tlači a na webovej stránke úradu. Úrad môže zverejniť svoj verejný kľúč aj iným spôsobom.
(1) Certifikované produkty pre zaručený elektronický podpis využívajúce podpisové schémy s asymetrickým šifrovým algoritmom RSA s parametrom MinModLen 1024 bitov alebo nižším a certifikované produkty využívajúce hašovaciu funkciu SHA1 možno používať do uplynutia doby platnosti certifikátu produktu, najdlhšie však do 31. decembra 2009.
(2) Produkty pre zaručený elektronický podpis využívajúce algoritmus RSA certifikované po 1. januári 2009 musia používať algoritmus RSA s parametrom MinModLen 2048. Produkty pre zaručený elektronický podpis využívajúce algoritmus SHA certifikované po 1. januári 2009 musia použiť hašovaciu funkciu z rady SHA-2 alebo inú z odporúčaných hašovacích funkcií s dobou platnosti dlhšou ako do 31. decembra 2009.
(3) Certifikáty pre poskytovanie akreditovaných certifikačných služieb využívajúce hašovaciu funkciu SHA1 a algoritmus RSA s parametrom MinModLen nižším ako 2048 bitov možno používať na overovanie do 31. decembra 2010.
(4) Pri poskytovaní akreditovaných certifikačných služieb pre vydávanie zoznamu zrušených certifikátov a potvrdzovanie existencie a platnosti kvalifikovaných certifikátov možno používať hašovaciu funkciu SHA1 a algoritmus RSA s parametrom MinModLen nižším ako 2048 bitov do 31. decembra 2010.
(5) Pri výbere algoritmov sa odporúča postupovať v súlade s medzinárodným štandardizačným dokumentom.4)
Certifikované produkty pre zaručený elektronický podpis využívajúce podpisové schémy s algoritmom RSA s parametrom MinModLen 1024 bitov a certifikované produkty využívajúce hašovaciu funkciu SHA1 uvedené v prílohe č. 1, ktoré bolo možné používať do 31. decembra 2009, možno používať do 31. decembra 2010.
Zrušuje sa vyhláška Národného bezpečnostného úradu č. 537/2002 Z. z. o formáte a spôsobe vyhotovenia zaručeného elektronického podpisu, spôsobe zverejňovania verejného kľúča úradu, postupe pri overovaní a podmienkach overovania zaručeného elektronického podpisu, formáte časovej pečiatky a spôsobe jej vyhotovenia, požiadavkách na zdroj časových údajov a požiadavkách na vedenie dokumentácie časových pečiatok (o vyhotovení a overovaní elektronického podpisu a časovej pečiatky).
Táto vyhláška bola prijatá v súlade s príslušným právnym aktom Európskych spoločenstiev5) pod číslom notifikácie 2008/0528/SK.
Príloha č. 1 k vyhláške č. 135/2009 Z. z.
Príloha č. 2 k vyhláške č. 135/2009 Z. z.
1. Štruktúra podpisovej politiky je tvorená z obálky podpisovej politiky, údajov podpisovej politiky, pravidiel pre overenie elektronického podpisu alebo elektronickej pečate.
2. Obálka podpisovej politiky obsahuje identifikátor hašovacieho algoritmu, údaje podpisovej politiky a nepovinný digitálny odtlačok údajov podpisovej politiky.
3. Údaje podpisovej politiky obsahujú najmä
3.1 Objektový identifikátor (OID),
3.2 Dátum vydania,
3.3 Meno vydavateľa,
3.4 Oblasť použitia – všeobecne záväzné pravidlá, ktoré popisujú základný právny, zmluvný alebo aplikačný rámec, v ktorom sa podpisová politika používa, a špecifický účel použitia elektronického podpisu,
3.5 Dobu platnosti,
3.5.1 Dobu platnosti,
3.5.2 Všeobecné záväzné pravidlá,
3.5.3 Špecifické záväzky, ktoré môžu dopĺňať všeobecné záväzné pravidlá na základe identifikácie cez objektový identifikátor, ktorý podpisovateľ zahrnul do podpísaných atribútov podpisu. K uvedenému objektovému identifikátoru musí byť priradená textová informácia, ktorú musí aplikácia podpisovateľovi a overovateľovi zobraziť.
3.6 Pravidlá pre podpisovateľa a overovateľa o povinnosti uvedenia a overenia atribútov podpisu a certifikátu,
3.7 Pravidlá pre použitie certifikátov koreňových certifikačných autorít pre podpisovateľa a pre overenie časovej pečiatky s definovaním maximálnej doby, do ktorej budú zverejnené informácie o zrušení certifikátu,
3.8 Povolené algoritmy a minimálne dĺžky kľúčov.
1) ISO/IEC 6523.
2) ETSI TR 102 272 Electronic Signatures and Infrastructures (ESI); ASN.1 format for signature policies [Elektronické podpisy a infraštruktúry (ESI). Formát ASN.1 pre podpisové politiky] alebo ETSI TR 102 038 TC Security – Electronic Signatures and Infrastructures (ESI). XML format for signature policies [TC Bezpečnosť – Elektronické podpisy a infraštruktúry (ESI). Formát XML pre podpisové politiky].
3) Vyhláška Národného bezpečnostného úradu č. 134/2009 Z. z., ktorou sa ustanovujú podrobnosti o požiadavkách na bezpečné zariadenia na vyhotovovanie časovej pečiatky a požiadavky na produkty pre elektronický podpis (o produktoch elektronického podpisu).
4) ETSI TS 102 176-1: Algorithms and Parameters for Secure Electronic Signatures; Part 1: Hash functions and asymmetric algorithms [Elektronické podpisy a infraštruktúry (ESI). Algoritmy a parametre pre bezpečné elektronické podpisy. Časť 1: Hašovacie funkcie a asymetrické algoritmy].
5) Smernica Európskeho Parlamentu a Rady 98/34/ES o postupe pri poskytovaní informácií v oblasti technických noriem a predpisov (Ú. v. ES L 204, 21. 7. 1998; Mimoriadne vydanie Ú. v. EÚ kap. 3/zv. 20) v platnom znení.

References: § 3

§ 3

§ 4

§ 5

§ 5

§ 6

§ 7

§ 8

§ 9

§ 10

§ 11

§ 12

§ 13
 § 4
 § 5
 § 9
 § 7
 § 8
 § 11
 § 6
 § 11
 § 11
 § 9
 § 9
 § 4